Oliver Stone

**Oliver Stone** (New York, 15. rujna 1946.), američki filmski redatelj i scenarist, trostruki dobitnik Oscara.

## Biografija

Stone je rođen u New Yorku. Njegov otac bio je židovske, a majka katoličke vjeroispovijesti. Oliver je odgojen u Episkopalnoj Crkvi, kao kompromis između roditelja, ali se poslije obratio na budizam.

Roditelji su mu se razveli dok je bio u srednjoj školi. Stone je studirao na fakultetu Yale, The Hill School i New York University. 1967. se prijavio za rat u Vijetnamu i izričito zahtijevao dužnost na bojnom polju. Bio je dva puta ranjen te je dobio medalje za svoje doprinose.

Poslije je snimio tri filma o Vijetnamu - *[[Vod smrti]]* (1986.), *[[Rođen 4. srpnja (1989)|Rođen 4. srpnja]]* (1989.) i *[[Nebo i zemlja (1993)|Nebo i zemlja]]* (1993.). Ove filmove nazvao je trilogijom, iako se sva tri bave raznim aspektima rata. *Vod smrti* je polu-autobiografski film o Stoneovim iskustvima u ratu. *Rođen 4. srpnja* temeljen je na autobiografiji Rona Kovica. *Nebo i zemlja* je istinita priča Le Ly Hayslipa, vijetnamske djevojke čiji je život izmijenio rat.

Tijekom istog perioda, Stone je napisao scenarij i režirao filmove *[[Wall Street (1987)|Wall Street]]* (1987.), koji je Michaelu Douglasu donio Oscara za najboljeg glavnog glumca, i *[[The Doors (1991)|The Doors]]* (1991.), s Valom Kilmerom u glavnoj ulozi.

Stone je osvojio tri Oscara. Prvi Oscar bio je za najbolji adaptirani scenarij za film *[[Ponoćni ekspres (1978)|Ponoćni ekspres]]* (1978.). Osvojio je dva Oscara za režiju filmova *Vod smrti* i *Rođen 4. srpnja*.

Za film *[[Godina zmaja (1985)|Godina zmaja]]* (1985.) zaradio je nominaciju za nagradu Razzie u kategoriji najgoreg scenarija. Osim toga, napisao je scenarij za filmove *[[Conan barbarin (1982)|Conan barbarin]]* (1982.), *[[Lice s ožiljkom]]* (1983.), *[[8 milijuna načina za umrijeti]]* (1986.) i *[[Evita (1996)|Evita]]* (1996.). Napisao je ili je surađivao na scenariju za sve svoje filmove, osim za *[[Pogrešno skretanje]]* (1997.). Prvi film koji je režirao bio je mračni horor *[[Seizure (1974)|Seizure]]* (1974.).

## Nedavni rad

U zadnjih deset godina, Stone je režirao *Pogrešno skretanje* (1997.), koji je opisao kao mali film koji bi uživao gledati kao tinejdžer, *[[Samo igra]]* (1999.), film o bitkama za premoć u i oko ekipe američkog nogometa, i * [[Aleksandar Veliki (2004)|Aleksandar Veliki]]* (2004.), biografski film o Aleksandru Velikom.

Kasnije je rekao kako su ga pogodile kritike *Aleksandra*, koji je (iako je film bio jedan od najuspješnijih filmova u inozemstvu 2004.) bio financijski promašaj; troškovi produkcije i marketinga nisu bili premašeni zaradom. Ponovno je montirao film i izdao ga kao redateljevu verziju, koja je skratila film sa 175 na 167 minuta. Treća verzija filma, duga 3 sata i 45 minuta, izdana je 27. veljače 2007. na DVD formatu.

Nakon *Aleksandra*, Stone je režirao *[[World Trade Center (2006)|World Trade Center]]*, koji je govorio o dvojici lučkih policajaca tijekom terorističkih napada 11. rujna 2001. Film nije prošao tako dobro kako se očekivalo, zaradivši 70 milijuna dolara, a snimljen je s budžetom od 63 milijuna. Ipak, u svijetu je zaradio oko 162 milijuna dolara.

## Kontroverze

Stoneovi filmovi često su kritizirani zbog promoviranja teroija urota i povijesnih netočnosti. Hipoteza filma *[[JFK (1991)|JFK]]*, na primjer, govori kako mnogi visokorangirani vladini dužnosnici stoje iza ubojstva predsjednika Johna F. Kennedyja. Film je u medijima bio kritiziran kao mješavina istine i fikcije. Stone je ubrzo nakon izlaska filma objavio verziju scenarija sa svojim bilješkama, u kojima navodi izvore svojih navoda. Slično tome, objavio je sličnu verziju scenarija svog filma *[[Nixon (1995)|Nixon]]*, koji je bio nominiran za četiri Oscara, ali je bio kritiziran zbog prikazivanja predsjednika Richarda M. Nixona.

Govorilo se da se Stone drogira za vrijeme snimanja svojih filmova. Na DVD-u redateljske verzije filma *[[Rođeni ubojice]]*, jedan od producenata Jane Hamsher sjetila se kako je sa Stoneom, nekim glumcima i ekipom uzimala gljive sa psilocibinom te da ih je umalo zaustavila policija - situacija koju je Stone poslije ubacio u film. *Rođene ubojice* snimljen je i montiran je na lud način, pa su se koristile crno-bijele kamere od 8mm i one u boji od 35mm, kako bi se dočarali ne samo radnja, nego i misli i osjećaji likova. Film je kritiziran zbog slavljenja nasilja. Stone je pobio takve tvrdnje, rekavši kako je to satira glorificiranja nasilja i nasilnih ljudi u američkim medijima. Zapravo, originalni scenarij napisao je Quentin Tarantino, koji je bio nezadovoljan konačnim rezultatom jer se Stone koncentrirao na medije pa je zatražio da se njegovo ime makne s uvodne špice. Tarantino je ipak potpisan, pod oznakom "Story By".

1997. je Jane Hamsher napisala knjigu o snimanju filma, *Killer Instinct*. Knjiga je zaradila dobre ocjene te se dobro prodavala u Hollywoodu.

1999. je Stone uhićen i osuđen zbog posjedovanja droge i vožnje pod utjecajem narkotika. Poslan je na rehabilitacijski program. Ponovno je uhićen 27. svibnja 2005. u Los Angelesu zbog posjedovanja male količine marihuane.

2003. je Stone otputovao na Kubu gdje je tri dana intervjuirao Fidela Castra. Rezultat je bio dokumentarac *Comandante* u kojem Stone i Castro razgovaraju o filozofiji, povijesti, filmskim zvijezdama, Che Guevari, važnim događajima u zadnjih 50 godina i Castrovom pogledu na budućnost revolucije. Film je trebao biti prikazan u svibnju 2003. na HBO-u, ali je otkazan nakon što su otmičari prijetili da će ubiti putnike na kubanskom trajektu ako ih ne odvedu u SAD. Castro je pogubio otmičare, a film nije prikazan zbog prosvjeda kubanskog lobija u Miamiju. Stone se vratio na Kubu kako bi snimio politički dokumentarac, "Looking For Fidel", koji se bavio uvjetima života na otoku i odnosu Kube i SAD-a. Film je emitiran na HBO-u početkom 2004. Stone je izjavio kako se divi kubanskoj revoluciji i podupire kubanska prava kao suverene države slobodne od američkog utjecaja.

## Ostali radovi

1993. je Stone producirao ABC-ovu telvizijsku mini-seriju, *Wild Palms*. Stone se pojavio u cameo ulozi u televizijskoj emisiji raspravljajući kako su teorije iz njegova filma *JFK* bile dokazane (radnja serije odvija se u budućnosti, u 2007.). *Wild Palms* je postala kultna serija, a objavljena je i na DVD-u.

1997. je objavio autobiografski roman *A Child's Night Dream*. Knjiga je gotovo u cijelosti bila roman toka svijesti, o njegovim iskustvima iz djetinjstva, koledža i Vijetnama.

2003. je snimio dva dokumentarca: *Persona Non Grata*, o izraelsko-palestinskom sukobu, i *Fidel Castro: El Comandante*, o kubanskom predsjedniku Fidelu Castru. 2004. je snimio drugi dokumentarac o Castru, nazvan *Looking for Fidel*. Stone se nazvao Castrovim prijateljem i poštovateljem.

2009., Stone je završio dokumentarni film o venezuelanskom predsjedniku Hugu Chavezu i usponu progresivnih ljevičarskih vlada u Latinskoj Americi. Kao pobornik Chaveza i Bolivarske revolucije, nadao se da će ovim filmom navesti Zapadni svijet na preispitivanje stava o venezuelanskom predsjedniku i socijalizmu. Premijeri filma *South of the Border* koja je održana na Venecijanskom filmskom festivalu, pridružio se i Hugo Chavez.

## Izabrana filmografija (režija)

* 1974. - *[[Seizure (1974)|Seizure]]*
* 1981. - *[[Ruka (1981)|Ruka]]*
* 1986. - *[[Salvador (1986)|Salvador]]*
* 1986. - *[[Vod smrti]]*; Osvojen Oscar, BAFTA i Zlatni globus
* 1987. - *[[Wall Street (1987)|Wall Street]]*
* 1989. - *[[Rođen 4. srpnja (1989)|Rođen 4. srpnja]]*; Osvojen Oscar i Zlatni globus
* 1991. - *[[The Doors (1991)|The Doors]]*
* 1991. - *[[JFK (1991)|JFK]]*; Nominacija za Oscara, osvojen Zlatni globus
* 1993. - *[[Nebo i zemlja (1993)|Nebo i zemlja]]*
* 1994. - *[[Rođeni ubojice]]*; Nominacija za Zlatni globus
* 1995. - *[[Nixon (1995)|Nixon]]*
* 1997. - *[[Pogrešno skretanje]]*
* 1999. - *[[Samo igra]]*
* 2004. - *[[Aleksandar Veliki (2004)|Aleksandar Veliki]]*
* 2006. - *[[World Trade Center (2006)|World Trade Center]]*
* 2008. - *[[W. (2008)|W.]]*
* 2010. - *[[Wall Street: Novac nikad ne spava]]*
* 2019. - *[[Otkrivajući ukrajinu]]* (*Revealing Ukraine *)

## Vanjske veze
*